**Анотация**

**на**

**Тематичен изследователски проект на тема:** „Население, селища и стопанство на пограничните общини между Република България и Република Сърбия – състояние и устойчиво развитие“ (договор № 80-10-193/27.04.2020г.) финансиран от

**ФНИ НА СУ „Св. Климент Охридски“**

**Ръководител:** доц. д-р Тони Трайков

**Факултет, звено**: Геолого-географски факултет, катедра „Регионално развитие“

*Основната цел на проекта,* свързана с оценка на съвременното състояние на населението, селищата и стопанството и формулиране на политики за устойчиво им развитие. В рамките на работната програма на проекта бе обърнато сериозно внимание на изследването на значението на населението и икономиката, като движеща сила и обществен отговор за развитие на селищата. *Специфична цел* на проекта е изясняване на значението на населението и икономиката, като движеща сила и обществен отговор за развитие на селищата.

За постигане на заложените цели екипът се насочи към разрешаване на редица *изследователски задачи*, за да бъде достигната максимална широта на анализа и изводи, които да бъдат основа както за по-нататъшни научни изследвания, така и за изграждане на стратегии и политики на локално ниво. Като *изследователските задачи* са:

* Адаптиране на концептуална рамка на модела „Натиск - Състояние – Отговор“ за оценка на състоянието на населението, селищата и стопанството и тяхното устойчиво развитие на локално/общинско ниво;
* Анализ, оценка и обосновка на индикатори за оценка състоянието и развитието на

населението, селищата и стопанството на локално/общинско ниво;

* Проучване на официалните данни за населението, селищата и стопанството и създаване на база данни за национално, областно и местно/общинско ниво, за периода и 2011-2019 г.;
* Избор на индикатори за оценка състоянието и развитието на населението, селищата и стопанството на местно/локално ниво за пограничните общини между България и Сърбия/;
* Оценка състоянието на населението, селищата и стопанството на пограничните общини между Р. България и Р. Сърбия;
* Формулиране на политики за устойчиво развитие на населението, селищата и

стопанството на пограничните общини между Р. България и Р. Сърбия.

При реализацията на изследването екипът приложи концептуалната рамка за оценка на състоянието и развитието на населението, селищата и стопанството в пограничните общини по *модела*: - Движещи сили/Driving force/ - Натиск/ Pressures/ - Състояние/State/ - Въздействие/ Impact/ - Отговор/Responses/ (DPSIR), който даде възможност да се опише взаимодействието между обществото, неговата стопанска дейност и взаимодействието му с околната среда, както и да бъде дадена оценка за състоянието на населението, селищата и стопанството и нейното устойчиво развитие на локално ниво в избрания за изследване район.

Постигнатите *научни резултати* от разработването на проекта са:

* Адаптирана бе концептуалната рамка на модела „Натиск - Състояние - Отговор“ за оценка на състоянието на населението, селищата и стопанството и тяхното устойчиво развитие на локално/общинско ниво. Адаптацията и получените теоретични резултати дават възможност за приложение на изградения модел в рамките на други сходни локални общности и териториално-административни единици, което несъмнено може да допринесе за трансфер на знания и приложимост на резултатите в по-широк контекст;
* Направена бе оценка и обосновка на индикаторите, отнасящи се до състоянието и развитието на населението, селищата и стопанството на локално/общинско ниво;
* Бяха проучени официалните данни за населението, селищата и стопанството и бе събрана достатъчна по обем информация, която при по нататъшна работа по темата да послужи за изграждане на цялостна база данни, която ще притежава практично-приложен характер и може да служи за основа както на изследователи, ангажирани със сходни проблеми, така и на държавни институции и неправителствени организации.
* Реализирана е първична оценка на състоянието на населението, селищата и стопанството на пограничните общини между Р. България и Р. Сърбия на базата на наличните данни;
* На базата на реализираните проучвания от членовете на екипа като краен резултат са публикувани 10 научни статии в реферирани и индексирани в Scopus издания, което допринася за популяризиране на резултатите от проекта.

В резултат на реализираната научно-изследователска работа на екипа по проекта могат да се обобщят следните *научни приноси*:

* На основата на модела „Натиск – Състояние – Отговор“ е оценено състоянието на населението, селищата и стопанството и тяхното устойчиво развитие на локално/общинско ниво;
* На основата на събраната информацията за състоянието на населението, селищата и стопанството са формулирани политики и конкретизирани мерки за постигането на устойчиво развитие на пограничните общини между Р. България и Р. Сърбия.
* Очертани са някои от възможни политики за сближаване на балканските държави и съвместно предприемане на конкретни мерки за постигането на устойчиво развитие на пограничните общини между Р. България и Р. Сърбия .